Албатым jайаган jанар ойыным,
Кумран öйлöрдöн келген кожоным
Алтай jеримнин алкыжы jайылган
Кааныма шинген кýýзи угулган
Чактардан арткан ойгор элим
Чалдыкпас чечектий,тазылы кургабас
Кыйралар булаган камнын мöштöри
Кызаланда öйдö,jыйылып артабас
Jанар кожонымнын аабына экчедип
Jебрен албатым кýýрелей jайканат
Коокой ашкан ыраактан шынкырап
Корымдар алдынан баатырлар шунудат.
Албатым jайаган jанар ойынан
Тýýкилик jолдордын элизи эбелет
Агару алтайым jарыктын алдына
Тýрк калыгын алкап эркелейт.